Ondřej Synek

Ondřej Synek (s. 13. lokakuuta 1982 Brandýs nad Labem) on tšekkiläinen soutaja. Hän on kolminkertainen olympiamitalisti ja viisinkertainen maailmanmestari. 

Synek saavutti olympiahopeaa vuoden 2008 kesäolympialaisten yksiköstä ja toisti saavutuksensa neljä vuotta myöhemmin Lontoossa samassa luokassa. Rio de Janeirossa 2016 hän sai yksikössä pronssia. Synek on saavuttanut urallaan 21 arvokisamitalia, jos olympialaiset, MM-kilpailut ja EM-kilpailut lasketaan mukaan. MM-kilpailuista Synek on saavuttanut viisi kultaa, jotka kaikki ovat yksiköistä, kolme hopeaa ja neljä pronssia. EM-kilpailuista Synek on saavuttanut viisi kultaista mitalia sekä yhden hopeisen ja yhden pronssisen mitalin. Synek on 199 senttimetriä pitkä ja painaa 100 kilogrammaa. Hän edustaa seuratasolla Dukla Prahaa.

Lähteet 
 Profiili sports-reference.com-sivustolla  
 Profiili worldrowing.com-sivustolla  

Tšekkiläiset soutajat
Tšekkiläiset olympiamitalistit
Vuonna 1982 syntyneet
Elävät henkilöt